b'\n_START_ARTICLE_\nCeris\n_START_SECTION_\nSavyb\xc4\x97s\n_START_PARAGRAPH_\nCeris yra sidabrin\xc4\x97s (pilkos) spalvos metalas, priklausantis  lantanoid\xc5\xb3 grupei. \xc5\xa0altame vandenyje l\xc4\x97tai, \xc5\xa1iltame \xe2\x80\x93 greitai oksiduojasi. Tai labai aktyvus metalas, ore greitai tams\xc4\x97ja, \xc5\xa1ildomas lengvai reaguoja su deguonimi, sudarydamas cerio oksid\xc4\x85 (CeO\xe2\x82\x82), smulkios dalel\xc4\x97s ore savaime u\xc5\xbesiliepsnoja. Reaguoja su halogenais, o \xc5\xa1ildomas \xe2\x80\x93 su vandeniliu, siera, anglimi, fosforu, azotu ir kitais elementais. Su dauguma metal\xc5\xb3 sudaro lydinius (pvz., CeAl, CeMg\xe2\x82\x83, CeCu ir kt.). \xc5\xa0iam elementui b\xc5\xabdingas fizikini\xc5\xb3 savybi\xc5\xb3 (tankio, virimo bei lydymosi temperat\xc5\xabros, specifin\xc4\x97s garavimo \xc5\xa1ilumos) antrinis periodi\xc5\xa1kumas.  Lengvai reaguoja su r\xc5\xabg\xc5\xa1timis. \xc5\xa0armuose netirpsta.\n_START_SECTION_\nPanaudojimas\n_START_PARAGRAPH_\n\xc5\xa0is metalas pritaikomas metalurgijoje \xe2\x80\x93 kaip pagerinantis metalo lydini\xc5\xb3 mechanines savybes, d\xc4\x97l verting\xc5\xb3 dielektrini\xc5\xb3 bei puslaidininkini\xc5\xb3 savybi\xc5\xb3 naudojamas radiotechnikoje ir elektronikoje, atomin\xc4\x97je energetikoje.\n_START_SECTION_\nIstorija\n_START_PARAGRAPH_\n\xc5\xa0\xc4\xaf chemin\xc4\xaf element\xc4\x85 1803 m. atrado \xc5\xa1ved\xc5\xb3 ir vokie\xc4\x8di\xc5\xb3 mokslininkai W. Von Hisinger, J. Berzelius, M. Klaproth. Cerio pavadinimas kil\xc4\x99s nuo Cereros asteroido pavadinimo, atrasto dvejais metais anks\xc4\x8diau nei atrastas \xc5\xa1is elementas.'